ఓం నమ:శ్శివాయ అనే పంచాక్షరి మంత్రం ఇహలోకంలో కోరిన కోరికలు తీర్చి, పరంలో శివసాన్నిధ్యాన్ని ప్రసాదిస్తుంది. ప్రకృతి, పురుషుడు అని పార్వతీపరమేశ్వరులనే అంటాం. ఆదిదంపతులు కూడా వారే. శివుడు తేలిగ్గా వరాలిచ్చే దేవుడని ప్రతీతి. శివతత్వాన్ని ఎందరో మహానుభావులు వెండితెరపై తమదైన శైలిలో భక్తిగీతాల రూపంలో అందించి ఆ పాటలకు చిరకీర్తిని ఆపాదించారు. శివుని పాత్రను వెండితెరపై పరిపుష్టి చేసిన నటులెందరో ఉన్నారు. ఎన్టీఆర్, బాలయ్య, శోభన్బాబు, ప్రభాకర్ రెడ్డి, నాగభూషణం వంటి ఎందరెందరో శివుని పాత్ర వెండితెరపై పోషించి మన్ననలు అందుకున్నారు. ఘంటసాల వేంకటేశ్వరరావు, రామకృష్ణ, ఎస్పీ బాలసుబ్రహ్మణ్యం వంటి గాయకులు ఆ పాటలకు తమ గళంతో ప్రాణప్రతిష్ట చేశారు. వాటిల్లో కొన్ని ఆణిముత్యాల్లాంటి పాటలు ఓసారి చూద్దాం.శివ భక్తుడు కన్నప్ప పేరు చెప్పగానే ఠక్కున గుర్తుకు వచ్చే సినిమా...బాపు దృశ్యకావ్యం 'భక్త కన్నప్ప'. అందులోని 'శివశివ శంకర భక్తవశంకర శంభో శంకర నమోనమో' పాట ఎన్నదగినది. అలాగే 'ఓం నమశ్శివాయ శ్రీకంఠలోకేశ శ్రీ కాళహస్తీశ' అంటూ సాగే పాట కూడా ఈ కోవలేనిదే. వేటూరి రచించిన ఈ గీతాలకు రామకృష్ణ గానం చేశారు. ఇదే భక్త కన్నప్ప ఇతివృత్తంతో కన్నడ రాజకుమార్ తెలుగులో నటించిన చిత్రం 'శ్రీ కాళహస్తీశ్వర మహాత్మ్యం'. ఇందులోని పాటలన్నీ ఘంటశాల గళంలో జీవం పోసుకుని పాపులర్ అయినవే. 'మధురము శివ మంత్రం మదిలో మరువకె ఓమనసా' అనే పాటకు తోలేటి రచన చేయగా ఘంటసాల గానం అందించారు. వీరి కాంబినేషన్లోని మరోపాట 'మహేశా పాపవినాశా కైలాసవాసా ఈశా' నేటికీ భక్తుల నోళ్లలో నానుతూనే ఉంది. ఏవీఎం వారి 'భూకైలాస్' గురించి ప్రత్యేకించి చెప్పనక్కరలేదు. ఎన్టీఆర్ రావణబ్రహ్మగా నటించిన ఆణిముత్యం ఈ చిత్రరాజం. ఇందులో సముద్రాల రాఘవాచార్య రచించగా ఘంటసాల గానం చేసిన 'దేవదేవ ధవళాచల మందిర గంగాధరా హర నమోనమో', 'నీలకంథరా దేవా దీనబాంధవా రావా' పాటలు ఎప్పటికీ చెక్కుచెదరవు. ఆర్ సుదర్శనం, గోవర్ధం సమకూర్చిన సంగీతం నేటికీ మన చెవుల్లో మారమోగుతూనే ఉంటుంది. ఇక ఎన్టీఆర్ నటించిన 'జగదేక వీరుని కథ'లోని 'శివశంకరి శివానందలహరి' పాట ఎంత పెద్ద హిట్టో అందరికీ తెలిసిందే. పింగళి నాగేంద్రరావు రాసిన ఈ గీతం ఘంటసాల గళంలో జీవం పోసుకుంది. ఎన్టీఆర్ 'సత్య హరిశ్చంద్ర'లో పింగళి వారి 'నమో భూతనాథా నమో దేవదేవా' పాట ఘంటసాల, ఎస్.వరలక్ష్మి ఆలపించగా అజరామర శివభక్తి గీతంగా నిలిచింది. ఎన్టీఆర్ సొంత బ్యానర్లో తీసిన 'సీతారామ కల్యాణం'లోని 'కానరార కైలాస నివాస' పాటకు ఘంటసాల గానం, గాలిపెంచల నరసింహరావు సంగీతం నభూతో నభవిష్యతి అన్న రీతిలో ఇప్పటికీ ఆణిముత్యంగానే నిలిచిపోయింది. జెవి సోమయాజులు నటించగా కళాతపస్వి కె.విశ్వనాథ్ దర్శకత్వంలో ఆణిముత్యంగా నిలిచిన చిత్రం 'శంకరాభరణం'. అందులో వేటూరి రాయగా, ఎస్పీ బాలసుబ్రహ్మణ్యం ఆలపించిన 'శంకరా నాద శరీరా పరా' పాట శివభక్తి గీతాల్లోనో ఎంచదగినది. అలాగే సిరివెన్నెల సీతారామశాస్త్రి 'సిరివెన్నెల' చిత్రం కోసం రాసిన 'ఆది భిక్షువు వాడి నేమి కోరేది' పాట ఎస్పీ బాలు గొంతులో జీవం పోసుకుని చిరస్థాయిగా నిలిచిపోయింది. కె.వి.మహదేవన్ సంగీతం అందించారు. అలనాటి చిత్రరాజం 'నాగుల చవితి'లోని 'శివశివ శంభో భవభయహర శంభో', 'ప్రభు నీదు మహిమా తెలియగ తరమా' పాటలూ ఇప్పటికీ భక్తిపారవశ్యాన్ని వెదజల్లుతూనే ఉంటాయి. 'సంపూర్ణ శివపురాణం' చిత్రంలోని 'ప్రభు శివశివ శంభో భం భం భం' పాట కూడా ఆణిముత్యమే. ఇలా చెప్పుకుంటూ పోతే వెండితెరపై జీవం పోసుకున్న శివభక్తి గీతాలు ఎన్నో ఎన్నెన్నో...
om nama:shsivaaya ane panchaakshari mantram ihalokamlo korina korikalu teerchi, paramlo sivasaannidhyaanni prasaadistundi. prakruti, purushudu ani paarvateeparameshwarulane antam. aadidampatulu kuudaa vaare. shivudu teliggaa varaliche devudani prateeti. sivatatvaanni endaro mahaanubhaavulu venditerapai tamadaina saililo bhaktigeetaala roopamlo andinchi aa paatalaku chirakeertini aapaadinchaaru. shivuni paatranu venditerapai paripushti chesina natulendaro unnaaru. ntr, balayya, sobhanbabu, prabhakar reddi, nagabhushanam vanti endarendaro shivuni paatra venditerapai pooshinchi mannanalu andukunnaru. ghantasala venkateswararao, ramakrishna, espy balasubrahmanyam vanti gaayakulu aa paatalaku tama galamtho praanapratishta chesaru. vaatillo konni aanimutyaallaanti paatalu osaari chuddam.shiva bhaktudu kannappa paeru cheppagaane takkuna gurtuku vache sinima...baapu drushyakaavyam 'bhakta kannappa'. andulooni 'sivasiva sankara bhaktavasankara sambho sankara namonamo' paata ennadaginadi. alaage 'om namassivaaya srikantalokesa shree kaalahastiisa' antuu saage paata kuudaa ee kovalenide. veturi rachinchina ee geetaalaku ramakrishna gaanam chesaru. ide bhakta kannappa itivruttamtoe kannada rajakumar telugulo natinchina chitram 'shree kalahastishwara mahatmyam'. indulooni paatalannee ghantasaala galamlo jeevam posukuni papular ayinave. 'madhuramu shiva mantram madilo maruvake omanasaa' ane paataku tholeti rachana cheyagaa ghantasala gaanam andinchaaru. veeri combinationloni maropata 'mahesa papavinasa kailasawasa eeshaa' netiki bhaktula nollalo naanutuunee undi. avm vaari 'bhookailas' gurinchi pratyekinchi cheppanakkaraledu. ntr ravanabrahmaga natinchina aanimutyam ee chitrarajam. indulo samudraala raghavacharya rachinchagaa ghantasala gaanam chesina 'devadeva dhavalachala mandira gangadhara hara namonamo', 'neelakanthara deva deenabandhava rava' paatalu eppatiki chekkuchedaravu. ar sudarsanam, govardham samakuurchina sangeetam netiki mana chevullo maaramogutuune untundi. ika ntr natinchina 'jagadeka veeruni katha'loni 'sivasankari sivaanandalahari' paata entha pedda hitto andarikee telisinde. pingali nagendrarao raasina ee geetam ghantasala galamlo jeevam posukundi. ntr 'satya harischandra'loo pingali vaari 'namo bhutanatha namo devadeva' paata ghantasala, es.varalakshmi aalapinchagaa ajaramara sivabhakti geetamgaa nilichindi. ntr sonta byaanarlo teesina 'siitarama kalyanam'loni 'kanarara kailasa nivasa' paataku ghantasala gaanam, gaalipenchala narasimharao sangeetam nabhootho nabhavishyati anna reetilo ippatikee aanimutyamgaane nilichipoyindi. jevi somayajulu natinchagaa kalatapasvi ke.vishwanath darsakatvamlo aanimutyamgaa nilichina chitram 'sankaraabharanam'. andulo veturi rayaga, espy balasubrahmanyam aalapinchina 'sankara naada sarira para' paata sivabhakti geetaallono enchadaginadi. alaage sirivennela siitaaraamasaastri 'sirivennela' chitram kosam raasina 'aadi bhikshuvu vaadi nemi koredi' paata espy baalu gontulo jeevam posukuni chirasthaayigaa nilichipoyindi. ke.vi.mahadevan sangeetam andinchaaru. alanati chitrarajam 'naagula chaviti'loni 'sivasiva sambho bhavabhayahara sambho', 'prabhu needu mahima teliyaga tarama' paataluu ippatikee bhaktipaaravasyaanni vedajallutune untaayi. 'sampuurna sivapuraanam' chitramloni 'prabhu sivasiva sambho bham bham bham' paata kuudaa aanimutyame. ilaa cheppukuntu pothe venditerapai jeevam posukunna sivabhakti geetaalu enno ennenno...